stanford-oval/wikipedia huggingface dataset:
Paris Nights
משחקיות

המשחקיות נעשית באמצעות לחצני הספרות בטלפון. במכשירים מבוססי מסך מגע, אייקונים של חצים וכפתורי אישור וביטול מופיעים על המסך והשחקנים נעזרים בהם כדי לגרום לדמות ללכת למקום מסוים ולהתחיל אינטראקציה עם דמות אחרת או עם חפץ בעולם.
השחקנים יוצרים לעצמם דמות בתחילת המשחק, בוחרים לה את המגדר ואת תכונות המראה. לאחר מכן בתחנת המטרו, השחקן עובר מעין שאלון שקובע את הפרמטרים הראשונים באישיותו: קריזמה, חכמה, כוח פיזי ונתונים אחרים. השחקן יכול להשפיע על המדדים בעזרת עשיית פעולות שונות במשחק. לדוגמה, צפייה בתוכנית טבע בטלוויזיה תעלה לשחקן את מד החכמה. כמו כן, השחקנים צריכים לדאוג לדמות אותה הם יצרו: הדמות צריכה לאכול, לישון, להתרחץ ולשמור על עצמה ברמה המוסרית. אם השחקן מבצע פשע במשחק, מד "הפליליות" שלו עולה, מה שיכול להפחיד דמויות במשחק ולמנוע מהן לדבר איתו. על מנת לאפס את אותו המד, השחקן יכול לשלם קנס לשוטר.
בניגוד למשחקים אחרים בסדרה, המשחק שם יותר דגש על עיצוב הבית של השחקן: השחקן יכול בעזרת המחשב בחדרו להתחבר לחנות אינטרנטית ולקנות רהיטים חדשים לביתו וכן בגדים חדשים. השחקן גם יכול לשלם לצלם מקומי שיצלם אותו, בכך המצלמה בטלפון נפתחת והשחקן יכול להצטלם עבור "הדרכון" במשחק.
השיחות עם דמויות אחרות מתבצעות בעזרת בחירת נושא שיחה מתוך ארבעה נושאים המופיעים. כל דמות במשחק מתעניינת בנושאים אחרים ועל השחקנים לבחור את הנושא המתאים במטרה להגדיל את רמת החברות עם אותה הדמות (המופיעה בצורת מד כוכבים). ככל שהשחקנים בוחרים נושאים רלוונטיים, מד הכוכבים עולה והקשר עם הדמות משתפר. רמת חברות גבוהה יכולה לזכות את השחקן בפריט לבוש חדש או בפרס קטן שמעלה את אחד הפרמטרים של השחקן (לדוגמה, השחקן יכול לקבל "ספר בדיחות" שמעלה את רמת ההומור שלו).
השחקן יכול להתחיל במערכת יחסים עם דמויות שונות במשחק: השחקן יכול להתחיל בשיחה עם דמות, לפלרטט איתה ולהחליף איתה מספרי טלפון. לאחר מכן, השחקן יכול להזמין את הדמות לדייט ובהמשך להזמין אותה לביתו.
השחקן יכול לעבוד במספר מקומות ברחבי העיר: במלצרות וכטבח/מעצב אופנה (בהתאם לבחירות במשחק). כאשר השחקן מסיים לעבוד, מד העייפות שלו עולה ועליו לחזור לישון בדירה. עבודות כדוגמת העבודה במטבח, מעלה מדד אצל השחקן. לדוגמה: עבודה בתור טבח מעלה את יכולת הבישול של השחקן, ככל שהמד עולה השחקן יכול להרוויח יותר כסף מעבודה זו. על השחקן לשלם פעם בשבוע שכר דירה. כאשר אם לא ישלם, הוא לא יוכל להיכנס לביתו.
ביקורות

האתר PocketGamer העניק למשחק קיבל ציון של ארבעה כוכבים.
האתר Game-Over העניק למשחק ציון של 80%.
הערות שוליים

↑  Paris Nights, web.archive.org, ‏2009-03-01
↑  Paris Nights, www.pocketgamer.com, ‏2009-02-27 (באנגלית)
↑  Lawrence Wong, Paris Nights, http://www.game-over.com/, ‏2009-03-23
אגדה עירונית 2

| --- | --- |

 בימוי:  ג'ון אוטמן
 הופק בידי:  ג'ינה מתיוז ריצ'רד לוק רוטשילד ניל מורטיז
 תסריט:  פול הריס בורדמן סקוט דריקסון
 שחקנים ראשיים:  ראה טבלה
 מוזיקה:  ג'ון אוטמן 
 צילום:  בריאן פירסון 
 מדינה:  ארצות הברית, קנדה 
 חברת הפקה:  Original Film, Phoenix Pictures 
 חברה מפיצה:  סרטי סוני
 שיטת הפצה:  וידאו על פי דרישה 
 הקרנת בכורה:  22 בספטמבר 2000
 משך הקרנה:  97 דקות
 שפת הסרט:  אנגלית
 סוגה:  סרט אימה, סרט בלשי, סרט סלאשר, סרט נעורים 
 תקציב:  15,000,000$
 הכנסות:  38,574,362$
 הכנסות באתר מוג'ו:   urbanlegendsfinalcut
 סרט קודם:  אגדה עירונית
 סרט הבא:  אגדה עירונית 3
 דף הסרט ב־IMDb
 
אגדה עירונית 2 (באנגלית: Urban Legends: Final Cut, בתרגום מילולי לעברית: אגדות עירוניות: גרסה סופית) הוא סרט סלאשר משנת 2000 המהווה המשכון עצמאי לשובר הקופות משנת 1998, "אגדה עירונית". ההמשכון הבא בסדרה שנקרא אגדה עירונית 3, יצא בשנת 2005 לספריות הווידאו ולא הוקרן בבתי הקולנוע.
סרט זה, בדומה לראשון, היה מועמד לפרס סאטורן. הפעם בקטגוריית סרט האימה הטוב ביותר.
תקציר עלילה

איימי (ג'ניפר מוריסון), סטודנטית לקולנוע באוניברסיטת "אלפיין", מחפשת תסריט לסרטה על מנת לקבל מלגה ללימודים בבית ספר יוקרתי לקולנוע. איימי מקבלת רעיון לסרט ומתחילה לצלם, וכל חברי צוות השחקנים מתחילים להירצח בזה אחר זה. כולם חושבים שאלו תאונות ולא מאמינים לאיימי אשר נרדפת על ידי הרוצח במסכה. איימי מנסה לחשוף את זהות הרוצח, לפני שתצטרף לחבריה לצוות.
צוות שחקנים

| שחקן/שחקנית | תפקיד |
| --- | --- |
ג'ניפר מוריסון: איימי מייפילד
מתיו דייוויס: טרוויס/טרבור סטארק
הארט בוכנר: פרופסור סולומון
לורטה דיוויין: ריס וילסון
ג'וזף לורנס: גראהם מנינג
אווה מנדז: ונסה ולדאון
אנסון מאונט: טובי בלצ'ר
ג'סיקה קאופיל: סנדרה פטרוצי
אנתוני אנדרסון: סטן וושינגטון
FlashFXP

| --- | --- |

 מפתח:  OpenSight Software, LLC
 גרסה אחרונה:  5.4.0 (01 באפריל 2017)
 מערכת הפעלה:  חלונות
 סוג רישיון:  קנייני
 קטגוריה:  שיתוף קבצים
 https://www.flashfxp.com/
 
FlashFXP היא תוכנה שמתפקדת כלקוח File Transfer Protocol (פרוטוקול להעברת קבצים) עם ממשק גרפי בסביבת חלונות. התוכנה תומכת גם בפרוטוקול File eXchange Protocol.
היסטוריה

ב-1998, צ'ארלס דויס, מייסד התוכנה, החל בבניית לקוח FTP לסביבת חלונות, לאחר ששמע לעצת חבריו כי אין לקוח FTP אמין עם ממשק גרפי בסביבה זו. הפרויקט נקרא תחילה Myfxp ונכתב בויז'ואל בייסיק. מאוחר יותר הסב את הפרויקט לדלפי, שפה תכנות מתקדמת יותר.
דויס שינה את שם התוכנה ל-FlashFXP, וב-23 ביולי הוציא לאור את גרסתה הראשונה (1.0).
בגרסה 2.0 החלה התוכנה לתמוך בפרוטוקולים TLS ו-SSL.
ב-2003 דויס חתם על עסקה בלעדית עם חברת iniCom Networks, והוציא את גרסה 3.0.
ב-2009, יצאה גרסה 4.0.
ב 2017 יצאה גרסה 5.0 והיא הגרסה האחרונה בעקבות העובדה שמפתח התכנה נכלא ל-15 שנים.
התוכנה מתורגמת לשפות רבות, ביניהן עברית, גרמנית, צרפתית, אנגלית, פורטוגזית, רוסית.
ראו גם

File Transfer Protocol
WinSCP
הערות שוליים

↑  Scott Hardy. "Quincy man sent to Federal prison on child-sex count - WTAD". www.wtad.com. WTAD.
Precision Time Protocol

Precision Time Protocol (ידוע גם כ-PTP) הוא פרוטוקול המשמש לסינכרון שעונים עבור רשתות מחשבים. ברשת LAN, הוא משיג דיוק בטווח של מיקרו-שניות המתאים למערכות בקרה ומדידה.
הפרוטוקול הוגדר במקור על ידי תקן IEEE 1588-2002 בשנת 2002 (הידוע בשם PTP Version 1).
בשנת 2008 פורסם תקן חדש יותר (הידוע בשם PTP Version 2), המשפר את הדיוק והחסינות אבל אינו תואם לגרסה הקודמת משנת 2002.
הוא ממלא נישה שלא קיימת בתקני הסינכרון NTP ו-GPS בשל הדיוק הגדול יותר (לעומת NTP) או העלות של שימוש ב-GPS.
ערך זה הוא קצרמרבנושא מחשבים. אתם מוזמנים לתרום לוויקיפדיה ו.
Paris, Lisboa

Paris, Lisboa (בעברית: פריז, ליסבון) הוא אלבום האולפן השני של הזמר הפורטוגזי סלבדור סובראל. את האלבום הוציאה לאור ב-29 במרץ 2019 חברת התקליטים ולנטים דה קרבליו רקורדס. הוא הגיע למקום הראשון וה-11 במצעד האלבומים בפורטוגל ובספרד בהתאמה.
רקע

ב-Paris, Lisboa סובראל שר בארבע שפות שונות. את האלבום הוא כתב לאחר ניתוח השתלת הלב שלו. לטענתו, לאחר הניתוח תחושת התקווה שלו התעצמה, דבר שהניע אותו בתהליך ההפקה של האלבום.
סינגלים

"Mano a Mano" יצא לאור כסינגל המוביל של האלבום ב-11 במאי 2018. הוא הגיע למקום ה-84 במצעד הסינגלים הפורטוגזי. ב-12 במאי 2018 הוא ביצע אותו בגמר אירוויזיון 2018. "Caetano Veloso" יצא לאור ב-6 ביולי אותה השנה, וב-8 במרץ 2019 יצא הסינגל האחרון מתוך האלבום, "Anda Estragar-me os Planos".‏
רשימת רצועות

| מס' | שם | משך |
| --- | --- | --- |
| 1. | 180, 181 (catarse)  | 3:21 |
| 2. | Presságio  | 4:13 |
| 3. | Cerca del mar  | 4:33 |
| 4. | Ela disse-me assim  | 3:45 |
| 5. | Playing With The Wind  | 4:34 |
| 6. | Prometo não prometer (feat. Luisa Sobral)  | 2:38 |
| 7. | Benjamin  | 3:54 |
| 8. | Grandes ilusiones  | 3:51 |
| 9. | Mano a mano (feat. António Zambujo)  | 2:38 |
| 10. | La Souffleuse  | 2:50 |
| 11. | Paris, Tokyo II  | 3:53 |
| 12. | Anda estragar-me os planos  | 2:46 |
| משך כולל: | משך כולל: | 43:03 |
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |
| --- | --- | --- |
|  ספרד | PROMUSICAE | 11 |
|  פורטוגל | מצעד האלבומים הפורטוגזי (AFP) | 1 |
היסטוריית יציאות לאור

| אזור | תאריך | פורמט | חברת תקליטים |
| --- | --- | --- | --- |
| פורטוגל | 29 במרץ 2019 | הורדה דיגיטלית | ולנטים דה קרבליו רקורדס |
הערות שוליים

1 2  "Paris, Lisboa de Salvador Sobral". Apple Music. נבדק ב-26 באפריל 2019. {{cite web}}:  (עזרה)
↑  "Salvador Sobral "no longer resentful" towards Eurovision". ESCXTRA.com. נבדק ב-26 באפריל 2019. {{cite web}}:  (עזרה)
↑  "Mano a Mano - Single de Salvador Sobral". Apple Music. נבדק ב-26 באפריל 2019. {{cite web}}:  (עזרה)
↑  "Cerca Del Mar - Single de Salvador Sobral". Apple Music. נבדק ב-26 באפריל 2019. {{cite web}}:  (עזרה)
↑  "Anda Estragar - Me os Planos - Single de Salvador Sobral". Apple Music. נבדק ב-26 באפריל 2019. {{cite web}}:  (עזרה)
Parklife

Parklife הוא אלבומה השלישי של להקת הרוק הבריטית בלר, אשר יצא לאור באפריל 1994. אחרי נתוני מכירות מאכזבים של אלבומם הקודם Modern Life Is Rubbish,  החזיר Parklife את בלר לאור הזרקורים בבריטניה, בעזרת להיטיו הרבים: "Girls & Boys",‏ "End of a Century",‏ "Parklife" ו "To the End". בשנה שלאחר יציאתו, האלבום זכה לפלטינה משולשת בבריטניה, ובלר נהפכה לאחת משתי הלהקות הפופולריות בסצנת הבריטפופ, יחד עם אואזיס.
רקע

אחרי השלמת ההקלטות לאלבומם הקודם של בלר Modern Life Is Rubbish, דיימון אלברן, סולן הלהקה, התחיל לכתוב שירים באופן פורה מאוד. בשל מצבם הכספי הרעוע באותו הזמן, בלר מיהרו לחזור אל האולפן עם מפיקם סטיבן סטריט כדי להקליט את אלבומם השלישי. ההקלטות היו מהירות יחסית, מלבד השיר "This Is a Low".
מנהיג הלהקה דיימון אלברן אמר ל-NME ב-1994 ,"בשבילי, Parklife הוא כמו אלבום קונספט רופף שמערב כל מיני סיפורים שונים. זה מסעו של שתיין מיסטי, שרואה את מה שקורה בעולם ומעיר הערות על זה". אלברן ציין את הרומן "London Fields" של מרטין איימיס כהשפעה גדולה על האלבום.
השירים עצמם נמתחים על פני ז'אנרים רבים, כמו הלהיט "Girls & Boys" שמושפע מסינת'פופ, הואלס האינסטרומנטלי "The Debt Collector",‏ "Bank Holiday" הפאנק-רוקי, "Far Out" החללי והסיד בארטי ו-"Trouble in the Message Centre" עם השפעות הגל החדש המובהקות.
בשנת 2020 מגזין הרולינג סטון דירג את האלבום במקום ה-438 ברשימת 500 האלבומים הטובים ביותר בכל הזמנים המחודשת.
רשימת שירים

מילות השירים נכתבו על ידי דיימון אלברן, חוץ מ "Far Out" שנכתב על ידי אלכס ג'יימס, המוזיקה לשירים הולחנה על ידי בלר.
| מס' | שם | משך |
| --- | --- | --- |
| 1. | Girls & Boys  | 4:50 |
| 2. | Tracy Jacks  | 4:20 |
| 3. | End of a Century  | 2:46 |
| 4. | Parklife  | 3:05 |
| 5. | Bank Holiday  | 1:42 |
| 6. | Badhead  | 3:25 |
| 7. | The Debt Collector  | 2:10 |
| 8. | Far Out  | 1:41 |
| 9. | To the End"  | 4:05 |
| 10. | London Loves  | 4:15 |
| 11. | Trouble in the Message Centre  | 4:09 |
| 12. | Clover Over Dover  | 3:22 |
| 13. | Magic America  | 3:38 |
| 14. | Jubilee  | 2:47 |
| 15. | This Is a Low  | 5:07 |
| 16. | Lot 105  | 1:17 |
משתתפים

דיימון אלברן - שירה מובילה וליווי, קלידים, האמונד, סינתיסייזר מוג, צ'מבלו ב "Clover Over Dover", מלודיקה, ויברפון, חלילית, תכנות
גראהם קוקסון - שירה ליווי, גיטרות, קלרינט, סקסופון, כלי הקשה
אלכס ג'יימס - שירה ב "Far Out", גיטרת באס, רעש קהל
דייב ראונטרי - תופים, כלי הקשה, תכנות, רעש קהל
משתתפים > מוזיקאים נוספים

סטיבן סטריט - קלידים ישנים, אפקטים, תכנות
לאטישיה סדייר (מסטריאולאב) - קולות ב "To the End"
פיל דניאלס - קריינות ב "Parklife"
סטיבן יו - אקורדיון
הערות שוליים

↑  ביוגרפיה של בלר, באתר Allmusic
↑  סקירה של הבריטפופ, באתר Allmusic
| --- | --- |
בקרת זהויות :  MusicBrainz release group: 67461c8e-d864-3910-9bf4-39e44357aac9
1895

שנת 1895 היא השנה ה-95 במאה ה-19. זוהי שנה רגילה, שאורכה 365 ימים. 1 בינואר 1895 לפי הלוח הגרגוריאני מקדים את 1 בינואר לפי הלוח היוליאני ב-12 ימים.
כל התאריכים שלהלן הם לפי הלוח הגרגוריאני.
אירועים

5 בינואר – משפט דרייפוס: דרגותיו של אלפרד דרייפוס נשללות ממנו והוא מוגלה למאסר עולם באי השדים
9 בפברואר – המצאת משחק הכדורעף
13 בפברואר – האחים לומייר רושמים פטנט על הסינמטוגרף
17 בפברואר – מופע המחול אגם הברבורים מוצג לראשונה בסנקט פטרבורג
22 במרץ – האחים אוגוסט ולואי לומייר מקרינים בפעם הראשונה סרט קולנוע בהקרנה פרטית
6 באפריל – אוסקר ויילד נאסר לאחר שתביעת דיבה שהגיש הפכה למשפט נגדו, בסופו נאסר עקב נטיותיו ההומוסקסואליות
17 באפריל – מלחמת סין–יפן הראשונה – נחתם הסכם שימונוסקי שמעביר לידי האימפריה היפנית את קוריאה, פורט ארתור וטאיוואן
11 ביוני – מרוץ המכוניות הראשון בעולם. במרוץ, שנערך לאורך 1,178 ק"מ בין פריז לבורדו ובחזרה, מנצח הצרפתי אמיל לווסור
11 ביוני – צ'ארלס דוריה רושם פטנט על מכונית המונעת בבנזין
26 באוגוסט – תחנת הכוח הראשונה שפועלת בקנה מידה גדול, מופעלת באמצעות טורבינות מים במפלי הניאגרה
8 בנובמבר – וילהלם רנטגן מגלה את קרני רנטגן
27 בנובמבר – אלפרד נובל חותם בפריז על צוואה ובה הוא מייסד את פרס נובל לאחר מותו
28 בדצמבר – האחים לומייר מבצעים את הקרנת הקולנוע הראשונה בתשלום
נפטרו

20 בפברואר – פרדריק דאגלס, לוחם זכויות האדם ומדינאי אפרו-אמריקני (נולד ב-1818)
2 במרץ – אסמאעיל פאשא, שליט מצרים (נולד ב-1830)
2 במרץ – ברת מוריזו, ציירת אימפרסיוניסטית צרפתיה (נולדה ב-1841)
9 במרץ – לאופולד פון זאכר-מאזוך, סופר ועיתונאי אוסטרי, על שמו קרויה תופעת המזוכיזם (נולד ב-1836)
28 במאי – וולטר גרשם, מדינאי אמריקני בכיר (נולד ב-1832)
5 באוגוסט – פרידריך אנגלס, פילוסוף אשר חיבר ספרים שונים עם קרל מרקס, ביהם המניפסט הקומוניסטי (נולד ב-1820)
28 בספטמבר – לואי פסטר, מדען צרפתי (נולד ב-1822)
27 בנובמבר – אלכסנדר דיומא הבן, סופר צרפתי (נולד ב-1824)
ראו גם

1895 במדע‎
ילידי 1895‎
נפטרים ב-1895‎
פרשת דרייפוס (1895)
לוי אשכול
ג'ורג' השישי, מלך הממלכה המאוחדת
Pre-mRNA

הוצאת האינטרונים מה-pre-mRNA (הגדיל העליון), תהליך הקרוי שחבור
pre-mRNA (קיצור באנגלית של Precursor messenger RNA; בעברית: קדם RNA שליח) הוא חומצת גרעין חד-גדילית שהיא העתק של ה-DNA המצוייה בעיקר בתאים איקריוטיים. ה-pre-mRNA הוא הסוג העיקרי של  "RNA גרעיני הטרוגני" ( hnRNA-  Heterogenous nuclear RNA‏), חומצות RNA אשר נשארות בגרעין ולא מגיעות לציטופלזמה.
ה-pre-mRNA קיים באיקריוטיים, אך לא נמצא בפרוקריוטיים (הכוללים בקטריות וחיידקים קדומים). מולקולות אלה נוצרות כחלק מתהליך השיעתוק ומתקיימות זמן קצר מאוד קודם להפיכתן למולקולות mRNA בוגרות. pre-mRNA בנוי מאינטרונים ומאקסונים. האקסונים מהווים חלק מה-mRNA הסופי והם המקודדים לו ומתורגמים בסופו של דבר לחלבון, בעוד האינטרונים מופרדים בתהליך השחבור ואינם מקודדים לחומצות אמינו.
בתהליך השעתוק נוצר גדיל של pre-mRNA לפי תבנית ה-DNA. ה-pre-mRNA עובר שחבור באמצעות מבנה הקרוי ספלייסוזום, במהלכו מבוצע חיתוך של הגדיל, הסרת האינטרונים וחיבור האקסונים האחד לשני. לאחר השחבור, וכן לאחר מספר שינויים נוספים אשר מגבירים את יציבות ה-RNA (פוליאדנילציה, בין השאר), נחשב הגדיל ל-mRNA (או ל-"mRNA בוגר"). בעוד ה-pre-mRNA עדיין נמצא בתוך גרעין התא, ה-mRNA לאחר השחבור המולקולה עובר לציטופלזמה ולריבוזומים ושם הוא מתורגם לחומצות אמינו.
1896

נפתחת האולימפיאדה המודרנית הראשונה.
שנת 1896 היא השנה ה-96 במאה ה-19. זוהי שנה מעוברת, שאורכה 366 ימים. 1 בינואר 1896 לפי הלוח הגרגוריאני מקדים את 1 בינואר לפי הלוח היוליאני ב-12 ימים.
כל התאריכים שלהלן הם לפי הלוח הגרגוריאני.
אירועים

1 בינואר – הפיזיקאי הגרמני וילהלם רנטגן מודיע על גילוי קרני X
4 בינואר – מדינת יוטה מתקבלת לארצות הברית
5 בינואר – עיתון אוסטרי מדווח שווילהלם רנטגן גילה סוג חדש של קרינה אלקטרומגנטית. סוג זה ייקרא מאוחר יותר "קרני רנטגן"
14 בפברואר – בנימין זאב הרצל מפרסם את "מדינת היהודים"
1 במרץ – ניצחון האתיופים בקרב עדווה מביא לסיום המלחמה האיטלקית-אתיופית הראשונה
6 באפריל – האולימפיאדה הראשונה של העידן החדש נפתחת באתונה
10 באפריל – באתונה נערך מרוץ המרתון הראשון
9 במאי – "החברה הבין-לאומית לקרונות שינה וקווי אקספרס אירופיים" מכריזה על הפעלת קו הרכבת נורד אקספרס
17 במאי – נוסדה המושבה מטולה שהייתה אז המושבה היהודית הצפונית ביותר בארץ ישראל והודות לה נכלל שטחו של הגליל העליון בשטח המנדט הבריטי
18 במאי – בית המשפט העליון של ארצות הברית פוסק בעניין פלסי נגד פרגוסון וקובע שמדיניות "נפרד אך שווה" אינה עומדת בניגוד לחוקה
26 במאי – צ'ארלס דאו מפרסם לראשונה את מדד דאו ג'ונס
2 ביוני – גוליילמו מרקוני רושם פטנט על רדיו
15 ביוני – 20,000 הרוגים בצונאמי שפוקד את חופי צפון יפן
27 באוגוסט – זנזיבר מתמרדת כנגד השלטון הקולוניאלי האנגלי ומובסת בתוך זמן קצר
14 בנובמבר – תחילת הפעלתה של תחנת כוח במפלי ניאגרה
נולדו

6 בינואר – יהושע גולדברג, רב, קפטן בצי ארצות הברית, ומעוטר אות לגיון ההצטיינות (נפטר ב-1994)
20 בינואר – ג'ורג' ברנס, שחקן וקומיקאי יהודי-אמריקאי (נפטר ב-1996)
12 בפברואר – שבתאי לוז'ינסקי, פעיל ציוני בולט (נפטר ב-1947)
14 בפברואר – מקס בוכמן, מומחה ברפואה פיזיקלית, שיקום וראמטולוגיה (נפטר ב-1972)
22 בפברואר – פיטר טשייני, סופר מתח בריטי (נפטר ב-1951)
26 בפברואר – אנדריי ז'דאנוב, פוליטיקאי סובייטי בברית המועצות תחת שלטון סטלין (נפטר ב-1948)
29 בפברואר – ויליאם ולמן, במאי, מפיק ותסריטאי קולנוע אמריקאי (נפטר ב-1975)
29 בפברואר – מורארג'י דסאי, ראש ממשלת הודו הרביעי והראשון שלא מטעם הקונגרס הלאומי ההודי (נפטר ב-1995)
27 במרץ – ד"ר בנימין זאב פון וייזל, מומחה לאסלאם, סופר, עיתונאי, רופא וממייסדי התנועה הרוויזיוניסטית (נפטר ב-1974)
7 באפריל – דונלד ויניקוט, פסיכואנליטיקאי אנגלי (נפטר ב-1971)
15 באפריל – פסח בורשטיין, שחקן, קומיקאי, זמר, במאי ומנהל תיאטרון ביידיש (נפטר ב-1986)
16 באפריל – טריסטן צארה, משורר רומני יהודי (נפטר ב-1963)
17 באפריל – דבורה דרכלר, חברת ארגון "שומר" ומחללי מאורעות תל-חי (נהרגה ב-1920)
7 ביוני – אימרה נוג', מדינאי הונגרי (נפטר ב-1958)
19 ביוני – ווליס סימפסון, אשתו האמריקאית של מלך בריטניה אדוארד השמיני, בגינה ויתר על כסאו (נפטרה ב-1986)
13 ביולי – מרדכי ארדון, מגדולי ציירי ישראל (נפטר ב-1992)
16 ביולי – טריגווה לי, מזכ"ל האו"ם הראשון (נפטר ב-1968)
8 באוגוסט – דאודי קוואה השני, הקבקה של בוגנדה בין השנים 1939-1897 (נפטר ב-1937)
9 באוגוסט – ז'אן פיאז'ה, פסיכולוג שווייצרי (נפטר ב-1980)
15 באוגוסט – גרטי קורי, ביוכימאית אמריקאית (נפטרה ב-1957)
26 באוגוסט – פיל בייקר, קומיקאי, מוזיקאי ובדרן אמריקאי (נפטר ב־1963)
27 באוגוסט – פאינה רנייבסקיה, שחקנית תיאטרון וקולנוע סובייטית (נפטרה ב-1984)
22 בספטמבר – אורי צבי גרינברג, משורר עברי (נפטר ב-1981)
4 באוקטובר – דורותי לורנס, כתבת אנגלייה שהתחזתה לגבר על מנת לשרת בצבא בימי מלחמת העולם הראשונה (נפטרה ב-1964)
11 באוקטובר – רומן יאקובסון, בלשן יהודי רוסי (נפטר ב-1982)
12 באוקטובר – אאוג'ניו מונטאלה, משורר איטלקי, זוכה פרס נובל לספרות (נפטר ב-1981)
30 באוקטובר – רות גורדון, שחקנית קולנוע, טלוויזיה ותיאטרון ותסריטאית אמריקאית (נפטרה ב-1985)
2 בנובמבר – אריה קובובי, עורך דין ופעיל ציוני, ממייסדי הקונגרס היהודי העולמי ומזכירו הכללי, דיפלומט, שגריר ויו"ר הנהלת יד ושם (נפטר ב-1966)
1 בדצמבר – גאורגי קונסטנטינוביץ' ז'וקוב, מצביא סובייטי (נפטר ב-1974)
1 בדצמבר – יופ קולקמן, דיפלומט וחסיד אומות העולם הולנדי (נפטר ב-1944)
26 בדצמבר – קאלמי ברוך, חוקר השפה הספרדית-היהודית, תרבות הלאדינו והתרבות הספרדית (נפטר ב-1945)
31 בדצמבר – ישראל רוקח, ראש עריית תל אביב, חבר הכנסת ושר מטעם הציונים הכלליים (נפטר ב-1959)
נפטרו

8 בינואר – פול ורלן, משורר צרפתי (נולד ב-1844)
15 בינואר – מת'יו בריידי, צלם עיתונות אמריקאי (נולד ב-1822)
21 באפריל – מוריס הירש, אציל גרמני ונדבן יהודי (נולד ב-1831)
20 במאי – קלרה שומאן, פסנתרנית ומלחינה גרמניה (נולדה ב-1819)
1 ביולי – הארייט ביצ'ר סטואו סופרת (נולדה ב-1811)
13 ביולי – פרידריך אוגוסט קקולה, כימאי גרמני (נולד ב-1829)
10 באוגוסט – אוטו לילינטל, מהנדס גרמני ומחלוצי התעופה (נולד ב־1848)
23 באוקטובר – קולומבוס דלאנו, חבר בית הנבחרים ומזכיר הפנים של ארצות הברית (נולד ב-1809)
10 בדצמבר – אלפרד נובל, כימאי ומהנדס שוודי, ממציא הדינמיט והיוזם של פרס נובל (נולד ב-1833)
ראו גם

1896 במדע‎
1896 בספורט‎
ילידי 1896‎
נפטרים ב-1896‎
הנרי פורד נוהג ב"פורד קוואדריסייקל", 1896
SendGrid

| --- | --- |


מטה החברה הראשי בדנבר
 נתונים כלליים
 סוג:  חברת בת
 תקופת הפעילות:  2009–הווה (כ־15 שנים)
 חברת אם:  Twilio
 מיקום המטה:  דנבר, ארצות הברית
 ענפי תעשייה:  פיתוח תוכנה
 רווח:  111 מיליון דולר
 מנכ"ל:  סמיר דחולקיה
  
 www.sendgrid.com
סנדגריד (באנגלית: SendGrid) היא חברת תוכנה אמריקאית, המספקת שירותי דיוור אלקטרוני וניוזלטר.
סנדגריד מעסיקה כ-500 עובדים ומספקת שירותים ללקוחות ברחבי העולם. משרדיה הראשיים נמצאים בעיר דנבר, קולורדו, ארצות הברית.
היסטוריה

סנדגריד הוקמה בשנת 2009 על ידי אייזק סלדנה (Isaac Saldana), חוסה לופז (Jose Lopez) וטים ג'נקינס (Tim Jenkins).
בתאריך 16 בנובמבר 2017, החלה להיסחר בבורסה לניירות ערך בניו יורק.
בשנת 2017, גייסה החברה כ-81 מיליון דולר.
בחודש פברואר 2019, הודיעה חברת טוויליו (Twilio) על רכישת חברת SendGrid תמורת כ-2 מיליארד דולר.
הערות שוליים

↑  Working at SendGrid, Glassdoor (באנגלית)
↑  SendGrid partners with Heroku, Engine Yard, & others on email management, VentureBeat, ‏2012-07-25 (באנגלית אמריקאית)
↑  Ten of Southern California's Top Software Companies - socaltech.com, www.socaltech.com
↑  10 Boulder startups we’re excited about, VentureBeat, ‏2013-02-18 (באנגלית אמריקאית)
↑  Twilio acquires email API platform SendGrid for $2 billion in stock, TechCrunch (באנגלית אמריקאית)
↑  Twilio Completes Acquisition of SendGrid, Twilio (באנגלית)
TacSat-3

| --- | --- |
איור הלוויין TacSat-3
איור הלוויין TacSat-3
 מידע כללי
 מפעיל:  חיל האוויר האמריקאי
 יצרן:  מעבדת המחקר של חיל האוויר האמריקני
 תאריך שיגור:  19 במאי 2009
 משגר:  מינוטאור
 אתר שיגור:  Mid-Atlantic Regional Spaceport Launch Pad 0 
 משימה
 סוג משימה:  חישה מרחוק, הדגמת יכולת טקטית בלוויינים
 לוויין של:  כדור הארץ
 מסלול:  LEO
 זמן הקפה:  90.7 דקות
 משך המשימה הכולל:  19 במאי 2009 – הווה (15 שנים) 
 משך המשימה:  שנתיים וחצי
 מידע טכני
 משקל:  400 ק"ג
 קישורים חיצוניים
 מספר קטלוג לוויינים:  35001
 מאגר המידע הלאומי:  2009-028A
 
TacSat-3 הוא לוויין חישה מרחוק הפועל במסגרת תוכנית הלוויינים הטקטיים של ארצות הברית.
הלוויין מצויד במצלמה היפר ספקטראלית המכונה ארטמיס, ופרט להיותו מדגים טכנולוגי של לוויין ליישומים טקטיים ומערכתיים בתחום החישה מרחוק, הוא נועד לבחון גם מטע"ד ניסיוני בתחום התקשורת המיוחד למיקרו-לוויינים.
Queen + Adam Lambert Tour 2012

Queen + Adam Lambert Tour 2012 היה סיבוב ההופעות הראשון של להקת Queen + Adam Lambert, אשר מהווה לשיתוף פעולה בין חברי להקת Queen הנותרים (בריאן מיי ורוג'ר טיילור) לזמר אדם למברט. סיבוב ההופעות הזה מהווה לסיבוב ההופעות השישה עשר של הלהקה והשלישי של למברט.
רקע

אדם למברט הופיע לראשונה עם להקת Queen כמתמודד בעונה השמינית של תוכנית המציאות American Idol. זמן קצר לאחר ההופעה, חשף גיטריסט הלהקה, בריאן מיי בפני מגזין Rolling Stone כי שוקל את למברט כמחליף של פול רודג'רס, סולן הלהקה דאז.
לפני סיבוב ההופעות, ב-6 בנובמבר 2011, למברט ו-Queen הופיעו בטקס ה-VMA האירופאי בבלפסט. חודש לאחר מכן, דווח כי חברי הלהקה החלו בדיונים עם למברט אודות מינויו לסולן הלהקה.
סיבוב ההופעות החל רשמית ב-30 ביוני 2012 בכיכר העצמאות, קייב. הכניסה להופעה הייתה ללא עלות, וזו התקיימה במסגרת פסטיבל המוזיקה !Your Life is Not a Game. Let's Stop AIDS Together, אשר אורגן על ידי אלטון ג'ון בסיוע קרן האנטי-איידס ע"ש אלנה פינצ'וק.
רשימת שירים

רשימת השירים הנ"ל מייצגת את הופעת הלהקה בכיכר העצמאות, קייב, אוקראינה ב-30 ביוני 2012, וזו אינה מייצגת את כל סיבוב ההופעות בו הערך עוסק.
"Seven Seas of Rhye"
"Keep Yourself Alive"
"We Will Rock You" (גרסה מהירה)
"Fat Bottomed Girls"
"Don't Stop Me Now"
"Under Pressure"
"I Want It All"
"Who Wants to Live Forever"
"A Kind of Magic"
"These Are the Days of Our Lives"
"Love of My Life"
"'39"
"Dragon Attack"
דואט תופים של רוג'ר ורופוס טייגר טיילור
סולו גיטרה של בריאן מיי / "Brighton Rock"
"I Want to Break Free"
"Another One Bites the Dust"
"Radio Ga Ga"
"Somebody to Love"
"Crazy Little Thing Called Love"
"The Show Must Go On"
"Bohemian Rhapsody"
הדרן
"Tie Your Mother Down"
"We Will Rock You" (עם ויקטור רומנצ'קו)
"We Are the Champions"
"God Save the Queen"
הופעות > Queen + Adam Lambert Tour 2012

| # | תאריך | מדינה | עיר | מתחם | נוכחות | הכנסות |
| --- | --- | --- | --- | --- | --- | --- |
| 1. | 30 ביוני 2012 | אוקראינה | קייב | כיכר העצמאות | - | - |
| 2. | 3 ביולי 2012 | רוסיה | מוסקבה | קומפלקס הספורט אולימפיסקי | - | - |
| 3. | 7 ביולי 2012 | פולין | ורוצלב | האצטדיון העירוני בוורוצלב | - | - |
| 4. | 11 ביולי 2012 | אנגליה | לונדון | האמרסמית' אפולו | - | - |
| 5. | 12 ביולי 2012 | אנגליה | לונדון | האמרסמית' אפולו | - | - |
| 6. | 14 ביולי 2012 | אנגליה | לונדון | האמרסמית' אפולו | - | - |
הופעות > הופעות שבוטלו

| # | תאריך | מדינה | עיר | מתחם | סיבת הביטול |
| --- | --- | --- | --- | --- | --- |
| - | 30 ביוני 2012 | רוסיה | מוסקבה | קומפלקס הספורט אולימפיסקי | תאריך ההופעה שונה ל-3 ביולי 2012 |
| - | 7 ביולי 2012 | אנגליה | נבוורט' | - | הפסטיבל עצמו בוטל |